CELEX: 
Language: fi
Date: 2020-05-14 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2019/517 täydentämisestä vahvistamalla kelpoisuus- ja valintaperusteet ja menettely .eu-aluetunnuksen rekisterin nimeämiseksi

EUROOPAN
                           KOMISSIO
                                                     Bryssel 14.5.2020
                                                     C(2020) 3075 final
                     KOMISSION DELEGOITU ASETUS (EU) …/…,
                                      annettu 14.5.2020,
       Euroopan parlamentin ja neuvoston asetuksen (EU) 2019/517 täydentämisestä
   vahvistamalla kelpoisuus- ja valintaperusteet ja menettely .eu-aluetunnuksen rekisterin
                                        nimeämiseksi
                          (ETA:n kannalta merkityksellinen teksti)
FI                                                                                         FI
 ---pagebreak---                                             PERUSTELUT
   1.        DELEGOIDUN SÄÄDÖKSEN TAUSTA
   Aluetunnus ”.eu” antaa Euroopalle oman internet-identiteetin. Sen tavoitteena on parantaa
   EU:n näkyvyyttä internetissä, lisätä verkkotunnusten käyttäjien valinnanvaraa ja edistää
   sähköisen kaupankäynnin kehitystä. Asetuksen (EY) N:o 733/20021 muuttamisesta ja
   kumoamisesta ja komission asetuksen (EY) N:o 874/20042 kumoamisesta annetussa
   asetuksessa (EU) 2019/5173, joka tuli voimaan 18. huhtikuuta 2019, vahvistetaan uudet
   säännöt .eu-aluetunnuksen toteuttamista ja toimintaa varten. Uusia sääntöjä sovelletaan 13.
   lokakuuta 2022 alkaen, ja ne tarjoavat joustavuutta .eu-aluetunnuksen mukauttamiseksi
   markkinoiden nopeisiin muutoksiin ja sen hallintorakenteen nykyaikaistamiseksi.
   Asetuksella (EU) 2019/517 siirretään komissiolle valta antaa delegoituja säädöksiä ja
   täytäntöönpanosäädöksiä .eu-aluetunnusrekisterin valinnasta ja sen toiminnasta. Asetuksen
   (EU) 2019/517 8 artiklassa siirretään komissiolle valta hyväksyä Euroopan unionin
   toiminnasta tehdyn sopimuksen 290 artiklan mukaisesti säädösvallan siirron nojalla annettavia
   delegoituja säädöksiä, jotka koskevat kelpoisuus- ja valintaperusteita sekä rekisterin
   nimeämismenettelyä. Asetuksen (EU) 2019/517 19 artiklan 2 kohdan mukaan komissio
   toteuttaa viimeistään 12. lokakuuta 2021 tarvittavat toimenpiteet .eu-aluetunnuksen
   hallinnosta ja hallinnoinnista vastaavan tahon nimeämiseksi rekisteriksi ja sopimuksen
   tekemiseksi rekisterin kanssa.
   2.        SÄÄDÖKSEN HYVÄKSYMISTÄ EDELTÄNEET KUULEMISET
   Komissio on kuullut asetuksen (EU) 2019/517 18 artiklan 4 kohdan mukaisesti laajalti
   asiantuntijoita ennen tämän delegoidun asetuksen hyväksymistä. Komissio on erityisesti
   kuullut jäsenvaltioita internetin hallinnosta internetin hallintoa käsittelevässä korkean tason
   ryhmässä, jäljempänä ’ryhmä’. Ryhmä toimii foorumina, jolla komissio ja jäsenvaltiot
   vaihtavat tietoja ja sopivat monista internetin hallintoon liittyvistä kysymyksistä. Myös
   Euroopan unionin neuvoston ja Euroopan parlamentin edustajia kutsuttiin osallistumaan
   ryhmän kokouksiin, joissa tästä delegoidusta säädöksestä keskusteltiin. Kuuleminen
   järjestettiin kolmessa ryhmän kokouksessa (kesä-, loka- ja marraskuussa 2019) ja
   verkkokuulemisessa, jossa ryhmän jäsenille annettiin mahdollisuus esittää kirjallisia
   huomioita delegoidun säädöksen luonnoksesta.
   Kuulemiset osoittivat jäsenvaltioiden yleisesti kannattavan komission ehdotusluonnosta.
   Ehdotusluonnoksen eri näkökohdista keskusteltiin. Näitä olivat esimerkiksi valintaperusteiden
   arvioinnin avoimuuden varmistamisen tärkeys, kilpailun varmistamisen tärkeys yleisessä
   valintamenettelyssä ja se, miten tärkeää on vahvistaa säännöksiä sopimusneuvottelujen
   keskeytymisen varalta. Rekisterinpitäjän tehtävän osalta, jota komissio saattaa pyytää
   rekisteriä suorittamaan erityistapauksissa, eräät jäsenvaltioiden edustajat huomauttivat myös,
   että on tärkeää varmistaa muiden rekisterinpitäjien oikeudenmukainen ja tasapuolinen
   kohtelu. Komissio vahvisti ottaneensa huomioon jäsenvaltioiden huomiot ja sisällyttäneensä
   ne delegoituun säädökseen sekä sen, että jäsenvaltioiden yleisemmät huomautukset otetaan
   huomioon       myös      valintamenettelyn    muissa     vaiheissa,    esimerkiksi    rekisterin
   hakuilmoituksessa.
   1
           EYVL L 113, 30.4.2002, s. 5.
   2
           EUVL L 162, 30.4.2004, s. 40–50.
   3
           EUVL L 91, 29.3.2019, s. 25–35.
FI                                                 1                                                FI
 ---pagebreak---    Komissio julkaisee delegoidun asetuksen verkkosivustollaan neliviikkoista julkista kuulemista
   varten ennen asetuksen hyväksymistä.
   3.        DELEGOIDUN SÄÄDÖKSEN OIKEUDELLINEN SISÄLTÖ
   Tässä delegoidussa asetuksessa on kolme pääosaa.
   Ensimmäisessä osassa esitetään säädöksen tavoite ja soveltamisala.
   Toisessa osassa käsitellään valintamenettelyn kelpoisuus- ja valintaperusteita. Erityisesti
   3 artiklassa edellytetään, että valintamenettelyyn osallistumiseksi oikeussubjektin on
   täytettävä seuraavat vaatimukset:
   -        Sen olisi oltava voittoa tavoittelematon organisaatio, joko yksittäinen organisaatio tai
   yksiköiden yhteenliittymä. Jos yksi tai useampi yhteenliittymään kuuluvista yksiköistä on
   voittoa tavoitteleva yksikkö, hakemuksessa olisi annettava tiedot toimenpiteistä, joihin se
   sitoutuu turvatakseen kaikkien voittoa tavoittelevien toimintojen oikeudellisen ja taloudellisen
   eriyttämisen .eu-aluetunnusrekisterin tehtävän suorittamisesta.
   -        Sillä olisi oltava sääntömääräinen kotipaikka, keskushallinto ja päätoimipaikka
   unionin alueella (jos hakijana on yhteenliittymä, tätä säännöstä sovelletaan kaikkiin sen
   yksiköihin). Hakemuksessa olisi myös erikseen ilmoitettava, missä jäsenvaltiossa organisaatio
   on rekisteröity.
   -        Sen olisi suoritettava tehtävänsä päätoimeksisaajana, ei asiamiehenä eikä
   alihankkijana, paitsi komission kirjallisella luvalla erityisolosuhteissa, jotka ovat tarpeen työn
   suorittamiseksi.
   Kaikki valintakelpoisiksi katsotut hakijat asetetaan paremmuusjärjestykseen seuraavien
   valintaperusteiden mukaisesti:
   -        Palvelun laatu (painotus: 40 %): hakijoiden on osoitettava, miten ne täyttävät
   asetuksen (EU) 2019/517 vaatimukset, joiden mukaan .eu-aluetunnuksen hallinnoinnissa on
   varmistettava palvelujen korkea laatu. Niiden on myös osoitettava, että ne varmistavat
   korkeatasoisen turvallisuuden ja luottamuksen .eu-aluetunnuksen suhteen käyttämällä uusinta
   kehitystä edustavia toimenpiteitä ja parhaita toimintatapoja.
   -        Henkilöresurssit ja tekniset resurssit (painotus: 30 %): hakijoiden on annettava tietoa
   henkilöstöresursseistaan ja teknisistä resursseistaan .eu-aluetunnuksen organisoimiseksi,
   hallitsemiseksi ja hallinnoimiseksi. Niiden on annettava tarkat tiedot siitä, minkä tyyppisen
   organisaation, hallinnon ja hallinnoinnin ne aikovat toteuttaa näiden tehtävien hoitamiseksi.
   Hakijoiden on myös annettava tietoja valmiuksistaan toimia rekisterinpitäjänä, mukaan lukien
   henkilöstö- ja tekniset valmiudet, jos komissio edellyttää, että ne tarjoavat tällaisen toiminnon
   sellaisten erityisten poliittisten tavoitteiden saavuttamiseksi, jotka liittyvät asetuksessa (EU)
   2019/517 vahvistettuun tavoitteeseen edistää .eu-aluetunnuksen saatavuutta ja käyttöä.
   -        Taloudelliset valmiudet ja sääntöjen noudattaminen (painotus: 30 %): hakijoiden on
   annettava yksityiskohtaiset tiedot, joista käy ilmi riittävä taloudellinen varmuus ja vakaus
   sekä moitteettoman varainhoidon periaatteiden soveltaminen.
   Kolmannessa osassa esitetään valintamenettelyn puitteet. Komissio toteuttaa menettelyn
   avoimesti ja läpinäkyvästi ja voi pyytää tukea ulkopuolisilta asiantuntijoilta. Menettely
   toteutetaan kahdessa vaiheessa:
   -        Ensimmäisessä vaiheessa tarkistetaan valintakelpoisuus. Tässä vaiheessa komissio
   suorittaa ensimmäisen kelpoisuusperusteisiin perustuvan seulonnan ja julkaisee luettelon
   valintakelpoisista hakijoista.
FI                                                   2                                                FI
 ---pagebreak---    -       Toisessa vaiheessa hakijat asetetaan paremmuusjärjestykseen ja rekisteri nimetään.
   Tässä vaiheessa komissio asettaa valintakelpoiset hakijat paremmuusjärjestykseen
   valintaperusteiden mukaisesti. Tämän jälkeen komissio tekee päätöksen korkeimmalla sijalla
   olevan hakijan nimeämisestä rekisteriksi.
   Jos jompikumpi osapuoli lopettaa sopimusneuvottelut, komissio nimeää rekisteriksi
   paremmuusjärjestyksessä seuraavan valintakelpoisen hakijan. Jos tämä ei ole mahdollista,
   komissio käynnistää uuden hakumenettelyn rekisterin valitsemiseksi.
FI                                              3                                             FI
 ---pagebreak---                          KOMISSION DELEGOITU ASETUS (EU) …/…,
                                            annettu 14.5.2020,
         Euroopan parlamentin ja neuvoston asetuksen (EU) 2019/517 täydentämisestä
    vahvistamalla kelpoisuus- ja valintaperusteet ja menettely .eu-aluetunnuksen rekisterin
                                              nimeämiseksi
                               (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomion .eu-aluetunnuksen toteuttamisesta ja toiminnasta sekä asetuksen
   (EY) N:o 733/2002        muuttamisesta      ja    kumoamisesta       ja    komission     asetuksen
   (EY) N:o 874/2004 kumoamisesta 19 päivänä maaliskuuta 2019 annetun Euroopan
   parlamentin ja neuvoston asetuksen (EU) 2019/5174 ja erityisesti sen 8 artiklan 1 kohdan,
   sekä katsoo seuraavaa:
   (1)     Tämän asetuksen tarkoituksena on vahvistaa kelpoisuus- ja valintaperusteet sekä
           menettely .eu-aluetunnuksen organisoinnista, hallinnosta ja hallinnoinnista vastaavan
           rekisterin nimeämiseksi.
   (2)     Rekisteri     olisi    valittava    avoimella,    läpinäkyvällä      ja    syrjimättömällä
           valintamenettelyllä, joka mahdollistaa oikeudenmukaisen ja kilpailuun perustuvan
           valintaprosessin. Tätä varten ja jotta saavutettaisiin mahdollisimman suuri määrä
           sopivia hakijoita, hakuilmoitus olisi julkaistava Euroopan unionin virallisessa
           lehdessä.
   (3)     Komission olisi järjestettävä valintamenettely kahdessa vaiheessa                prosessin
           läpinäkyvyyden ja resurssien tehokkaan käytön varmistamiseksi.
   (4)     Menettelyn ensimmäisen vaiheen aikana komission olisi tarkistettava hakijoiden
           valintakelpoisuus sen varmistamiseksi, että hakijat täyttävät asetuksen (EU) 2019/517
           mukaiset rekisterin vähimmäisvaatimukset.
   (5)     Menettelyn toisessa vaiheessa komission olisi vahvistettava valintakelpoisten
           hakijoiden paremmuusjärjestys sellaisilla perusteilla, joilla varmistetaan, että
           .eu-aluetunnuksen organisointi, hallinto ja hallinnointi ovat digitaalisten
           sisämarkkinoiden tukemista, eurooppalaisen verkkoidentiteetin rakentamista ja rajat
           ylittävän verkkotoiminnan edistämistä koskevien tavoitteiden mukaisia. Näiden
           tavoitteiden saavuttamisen varmistamiseksi komission olisi kiinnitettävä
           valintamenettelyssä asianmukaista huomiota hakijoiden palvelun laatuun, palveluun
           osoitettuihin henkilöresursseihin ja teknisiin resursseihin sekä hakijoiden taloudellisiin
           valmiuksiin.
   (6)     Rekisterin     ydintoimintojen      asianmukaisen      ja     oikea-aikaisen    valvonnan
           varmistamiseksi tällaisten toimintojen suorittamiseen tarvittavan infrastruktuurin olisi
           sijaittava unionissa. Tähän infrastruktuuriin olisi sisällyttävä muun muassa tarvittavat
   4
           EUVL L 91, 29.3.2019, s. 25.
FI                                                  4                                                 FI
 ---pagebreak---            ohjelmistot, laitteistot ja muut välineet, joita tarvitaan .eu-aluetunnuksen hallinnossa,
           toiminnassa ja hallinnoinnissa, kuten.eu-aluetunnuksen rekisteröintitietojen tietokanta,
           .eu-aluetunnuksen akkreditoitujen rekisterinpitäjien tietokanta, .eu-aluetunnuksen
           ensisijainen virallinen palvelin, .eu-aluetunnuksen kolmannen osapuolen
           turvatalletusjärjestelmä .eu-aluetunnuksen asetustiedostoja ja sen alaisten
           verkkotunnusten rekisteröintiä koskevia tietoja varten, julkisten hakupalvelujen
           järjestelmä sekä verkkosivusto, jolla esitetään ajantasaiset toimintaperiaatteet ja .eu-
           aluetunnuksen rekisteröintitiedot.
   (7)     Jotta voidaan varmistaa .eu-aluetunnuksen hallinnoinnin asianmukainen taso,
           komission julkaisemassa hakuilmoituksessa olisi ilmoitettava valintaperusteiden
           vähimmäistaso, joka hakijoiden on täytettävä, jotta hakija voidaan nimetä rekisteriksi.
   (8)     Menettelyn läpinäkyvyyden varmistamiseksi komission olisi perusteltava päätöksensä
           ja ilmoitettava perustelut hakijoille.
   (9)     Rekisteriksi olisi nimettävä hakija, joka on arviointipisteytyksen mukaan
           paremmuusjärjestyksessä korkeimmalla sijalla. Jos sopimusta nimetyn rekisterin
           kanssa ei tehdä, komission olisi voitava nimetä rekisteriksi paremmuusjärjestyksessä
           seuraavana oleva hakija.
   (10)    Jotta rekisterin valintamenettely olisi oikeudenmukainen ja kilpailuun perustuva ja
           koska menettely olisi saatettava päätökseen allekirjoittamalla sopimus viimeistään 12
           päivänä lokakuuta 2021, tämän asetuksen olisi tultava voimaan seuraavana päivänä
           sen jälkeen, kun se on julkaistu Euroopan unionin virallisessa lehdessä.
   ON HYVÄKSYNYT TÄMÄN ASETUKSEN:
                                                  1 artikla
                                                   Kohde
   Tässä asetuksessa vahvistetaan kelpoisuus- ja valintaperusteet sekä menettely
   .eu-aluetunnusrekisterin nimeämiseksi avoimuuden, läpinäkyvyyden ja syrjimättömyyden
   periaatteiden mukaisesti.
                                                  2 artikla
                                         Kelpoisuusvaatimukset
   1.        Rekisterin on oltava voittoa tavoittelematon organisaatio, joka on perustettu
             jäsenvaltion lainsäädännön mukaisesti. Sen sääntömääräisen kotipaikan,
             keskushallinnon ja pääasiallisen toimipaikan on oltava unionin alueella.
   2.        Jäljempänä 5 artiklan 2 kohdassa säädettyjen rekisterin ydintoimintojen
             suorittamiseen tarvittavan infrastruktuurin on sijaittava unionin alueella.
   3.        Jos yritysten yhteenliittymä tai toimeksisaajien ryhmittymä perustaa voittoa
             tavoittelemattoman organisaation, kullakin tällaiseen yhteenliittymään tai
             ryhmittymään kuuluvalla yksiköllä on oltava sääntömääräinen kotipaikka,
             keskushallinto ja päätoimipaikka unionissa.
   4.        Rekisteri sitoutuu hoitamaan tehtävänsä päätoimeksisaajana. Alihankinta voidaan
             sallia ainoastaan, jos se on tarpeen työn suorittamiseksi, ja tällöin siihen on saatava
             ennalta komission kirjallinen suostumus
FI                                                    5                                              FI
 ---pagebreak---                                            3 artikla
                                         Hakemukset
   1. Hakemuksessa on selvästi mainittava jäsenvaltiot, joissa voittoa tavoittelematon
      organisaatio on rekisteröity, ja siinä on oltava täydelliset tiedot sääntömääräisen
      kotipaikan, keskushallinnon ja pääasiallisen toimipaikan sijainnista.
   2. Jos voittoa tavoittelemattoman organisaation perustaa yritysten yhteenliittymä tai
      toimeksisaajien ryhmittymä, hakemuksessa on annettava tiedot yhteenliittymän tai
      ryhmittymän kunkin jäsenen eri rooleista ja asemasta, mukaan lukien kaikki tämän
      artiklan 1 kohdassa vaaditut tiedot.
   3. Jos yksi tai useampi yhteenliittymään tai ryhmittymään kuuluvista yksiköistä on
      voittoa tavoitteleva yksikkö, hakemuksessa on annettava tiedot toimenpiteistä, joihin
      yhteenliittymä tai ryhmittymä sitoutuu turvatakseen kaikkien voittoa tavoittelevien
      toimintojen oikeudellisen ja taloudellisen eriyttämisen rekisterin toiminnasta.
   4. Hakemuksessa on oltava kuvaus voittoa tavoittelemattoman organisaation sisäisestä
      organisaatiosta, ja siihen on liitettävä kaikki rekisterin hakuilmoituksessa vaaditut
      liiteasiakirjat.
                                           4 artikla
                                        Palvelun laatu
   1. Rekisterin on pyrittävä operatiiviseen huippuosaamiseen ja varmistettava palvelun
      korkea laatu kilpailukykyisin hinnoin. Komissio arvioi kelpoisuusehdot täyttävien
      hakijoiden kyvyn tarjota vaadittua palvelun laatua. Tämän perusteen painotus on 40
      prosenttia arvioinnin kokonaispistemäärästä.
   2. Hakijoiden on annettava tiedot kokemuksestaan verkkotunnusten organisointiin,
      hallintoon ja hallinnointiin liittyvillä aloilla.
   3. Hakijoiden on esitettävä, miten ne suunnittelevat hallinnoivansa .eu-aluetunnusta
      siten, että varmistetaan tarjottujen palvelujen korkea laatu, ottaen huomioon
      verkkotunnuksia hallinnoivan ICANN-organisaation (Internet Corporation for
      Assigned Names and Numbers) vahvistamat maantieteellisten aluetunnusten
      rekisteripalvelujen toimintaa ja suorituskykyä koskevat vähimmäisvaatimukset.
   4. Hakijoiden on kuvailtava, mitä toimenpiteitä ne aikovat toteuttaa varmistaakseen
      korkeatasoisen turvallisuuden ja luottamuksen .eu-aluetunnuksen suhteen.
                                           5 artikla
                           Henkilöresurssit ja tekniset resurssit
   1. Komissio arvioi hakijan henkilöresurssit ja tekniset resurssit. Tämän perusteen
      painotus on 30 prosenttia arvioinnin kokonaispistemäärästä.
   2. Hakijoiden on annettava tiedot henkilöstöresursseistaan ja teknisistä resursseistaan ja
      siitä, miten nämä resurssit riittävät seuraavien tehtävien suorittamiseen:
      (a)    organisoida, hallita ja hallinnoida.eu-aluetunnusta, mukaan lukien vastaavien
             tietokantojen ja asiaan liittyvien julkisten hakupalvelujen ylläpito,
             verkkotunnusten rekisteröinti, verkkotunnusrekisterin hoitaminen, rekisterin
             aluetunnuspalvelinten toiminnasta huolehtiminen sekä aluetunnuksen
             asetustiedostojen luominen ja hallinnointi;
FI                                              6                                             FI
 ---pagebreak---       (b)    varmistaa palvelujensa tarjoamisessa korkea laatu, läpinäkyvyys, turvallisuus,
             vakaus, ennakoitavuus, luotettavuus, saatavuus, tehokkuus, syrjimättömyys,
             oikeudenmukaiset kilpailuedellytykset ja kuluttajansuoja.
   3. Hakijoiden on kuvailtava hakemuksessaan organisaatio, hallinto ja hallinnointi, jotka
      ne aikovat toteuttaa 2 kohdassa tarkoitettujen tehtävien suorittamiseksi, mukaan
      lukien seuraavat:
      (a)    henkilöresurssit ja tarvittavat järjestelmät;
      (b)    ohjelmistot ja laitteistot;
      (c)    .eu-aluetunnuksen toiminnassa ja hallinnoinnissa tarvittavat välineet.
   4. Hakijoiden on kuvailtava, miten niiden resurssit, mukaan lukien henkilöstö- ja
      tekniset valmiudet, riittävät rekisterinpitäjän tehtävän hoitamiseen, jos komissio
      pyytää tällaisen toiminnon käynnistämistä erityisten toimintapoliittisten tavoitteiden
      saavuttamiseksi. Hakijan on myös toimitettava tiedot siitä, miten tällaisten resurssien
      jakaminen rekisterinpitäjän tehtävän hoitamiseksi täyttää asetuksen (EU) 2019/517 7
      artiklan 2 kohdassa vahvistetut vaatimukset.
   5. Hakijoiden on annettava tiedot siitä, miten niillä on tarkoitus olla käytössä
      täydellinen organisaatio- ja toimintarakenne, jotta ne voivat aloittaa toiminnan
      rekisterinä 13 päivänä lokakuuta 2022.
                                            6 artikla
                    Taloudelliset valmiudet ja sääntöjen noudattaminen
   1. Komissio arvioi kelpoisuusehdot täyttävien hakijoiden taloudelliset valmiudet.
      Tämän perusteen painotus on 30 prosenttia arvioinnin kokonaispistemäärästä.
   2. Hakijoiden on
      (a)    osoitettava riittävä taloudellinen varmuus ja vakaus rekisterin tehtävien
             hoitamiseksi;
      (b)    annettava täydelliset tiedot ennakoiduista kustannus- ja pääomavaatimuksista
             .eu-aluetunnuksen organisoimiseksi, hallitsemiseksi ja hallinnoimiseksi sekä
             pääoman ja vakuutusten saatavuudesta; esitettävä tulomalli, mukaan lukien
             hinnoittelumalli, asiaankuuluva markkina-analyysi, markkinointisuunnitelma ja
             rekisterin toimintahäiriöihin varautuminen;
      (c)    kuvailtava, miten ne soveltavat moitteettoman varainhoidon periaatteita;
      (d)    annettava tiedot maksuista, joita ne aikovat periä, ja kuvailtava, miten
             maksujen taso määritetään kustannusten perusteella.
   3. Hakijoiden on annettava tiedot ulkoisista auditoinneista, jotka ne toimittavat
      asetuksen (EU) 2019/517 noudattamisen osoittamiseksi.
                                            7 artikla
                                        Valintamenettely
   1. Komissio järjestää avoimen, läpinäkyvän ja syrjimättömän valintamenettelyn
      rekisterin valitsemiseksi. Hakuilmoitus julkaistaan Euroopan unionin virallisessa
      lehdessä. Hakijoilla on oltava vähintään 30 työpäivää aikaa jättää hakemuksensa.
FI                                              7                                             FI
 ---pagebreak---    2.       Komissio voi käyttää hakemusten analysoinnissa ja/tai arvioinnissa apuna
            ulkopuolisia asiantuntijoita. Tällaiset ulkopuoliset asiantuntijat valitaan heidän
            asiantuntemuksensa, riippumattomuutensa ja puolueettomuutensa perusteella.
                                                8 artikla
                  Valinnan ensimmäinen vaihe – valintakelpoisuuden tarkistaminen
   1.       Hakijoiden on toimitettava hakemuksensa komissiolle hakuilmoituksessa annettujen
            ohjeiden mukaisesti.
   2.       Komissio voi pyytää hakijoita toimittamaan lisätietoja kelpoisuusperusteiden
            täyttymisestä tietyssä määräajassa. Valintakelpoisuuden tarkistamisen yhteydessä
            komissio arvioi seuraavat:
            (a)   onko hakemus jätetty hakuilmoituksessa ilmoitettuun määräaikaan mennessä;
            (b)   2 ja 3 artiklassa säädettyjen vaatimusten noudattaminen;
            (c)   onko hakemus täydellinen ja onko hakija tarvittaessa toimittanut komission 2
                  kohdan mukaisesti pyytämät lisätiedot.
   3.       Komissio päättää hakijoiden valintakelpoisuudesta 40 työpäivän kuluessa
            hakemuksen viimeisestä jättöpäivästä. Jos komissio päättää, että hakija ei täytä
            kelpoisuusperusteita, se esittää perustelut päätökselleen. Se ilmoittaa tällaisesta
            päätöksestä kyseiselle hakijalle viipymättä.
   4.       Komissio julkaisee luettelon kelpoisuusperusteet täyttävistä hakijoista.
                                                9 artikla
                Valinnan toinen vaihe – paremmuusjärjestys ja rekisterin nimeäminen
   1.       Komissio asettaa 80 työpäivän kuluessa valintakelpoisten hakijoiden luettelon
            julkaisemisesta      valintaperusteiden      mukaan     paremmuusjärjestykseen     ne
            valintakelpoiset hakijat, jotka ovat saavuttaneet hakuilmoituksessa esitetyn
            vähimmäispistemäärän.
   2.       Komissio ilmoittaa valintakelpoisille hakijoille lopullisen paremmuusjärjestyksen.
   3.       Komissio nimeää korkeimmalla sijalla olevan hakijan rekisteriksi. Se julkaisee
            rekisterin nimeämistä koskevan päätöksen Euroopan unionin virallisessa lehdessä.
                                               10 artikla
                             Rekisterin nimeäminen, jos sopimusta ei tehdä
   Jos sopimusneuvottelut nimetyn rekisterin ja komission välillä lopetetaan ilman sopimuksen
   tekemistä, komissio nimeää paremmuusjärjestyksessä seuraavana olevan hakijan rekisteriksi.
   Jos tämä ei ole mahdollista, komissio järjestää rekisterin valintaa varten uuden
   valintamenettelyn.
                                               11 artikla
                                              Voimaantulo
   Tämä asetus tulee voimaan seuraavana päivänä sen jälkeen, kun se on julkaistu Euroopan
   unionin virallisessa lehdessä.
FI                                                  8                                             FI
 ---pagebreak---    Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä 14.5.2020
                                          Komission puolesta
                                          Puheenjohtaja
                                          Ursula VON DER LEYEN
FI                                           9                                             FI